চন্দ্রকুমার বসু বলেন, "২৩ শে জানুয়ারি নেতাজির জন্মদিবস।নেহেরুর জন্মদিন যদি শিশু দিবস হয়ে থাকে,রাধাকৃষনানের জন্মদিন যদি শিক্ষক দিবস হিসেবে পালিত হয়,সর্দার বল্লব ভাই প্যাটেল এর জন্মদিন যদি একটা দিবস হিসেবে পালন করা হয়,তাহলে নেতাজির জন্মদিন কেন দেশপ্রেম দিবস হিসেবে পালিত হবে না?" তিনি আরো বলেন যে এই দাবি কংগ্রেস সরকারের আমলেও করা হয়েছিল,কিন্তু তৎকালীন প্রধানমন্ত্রী মনমোহন সিংহ এই দাবি খারিজ করেন।চন্দ্রকুমার বাবু জানান ,আগামী ২৩ শে জানুয়ারি দেশজুড়ে পালিত হবে ১২১তম জন্মবার্ষিকী।তাঁর আগেই নেতাজির জন্মদিনকে দেশপ্রেম দিবস হিসেবে ঘোষণা করার দাবি করেছেন তিনি। ভারতীয় নোটে সুভাষ চন্দ্র বসুর ছবি রাখা নিয়েও কেন্দ্র সরকার ভাবছে বলে জানিয়েছেন চন্দ্রকুমার বসু।তবে এইসবে অনেক আইনি পদ্ধতির মধ্যে দিয়ে যেতে হয়,তাই একটু ধর্য্য ধরার জন্য বলেছেন প্রধানমন্ত্রী নরেন্দ্রমোদী। তিনি আরো জানান, প্রধানমন্ত্রী তিন তালাকএর বিষয় নিয়ে খুব চিন্তিত কারণ বিলটি লোকসভায় পাস হলেও রাজ্য সভায় আটকে গেছে।এখন বিলটি সিলেক্ট কমিটির হাতে গেছে বিলটি।এত চিন্তার মধ্যে থাকা সত্ত্বেও খুব মনোযোগ সহকারে প্রধানমন্ত্রী বিষয়টি শুনেছেন বলে জানিয়েছেন চন্দ্রকুমার বাবু।